Met 'n knippie sout : Pitkos vir die fynproewer: November 2009
Kliek HIER as jy via e-pos in kennis gestel wil word as ek 'n nuwe post op my BLOG maak. Jy kan enige tyd weer kanselleer as jy wil en ek het glad nie toegang tot wie op die lys is nie. Sunday, November 15, 2009
Vandag was 'n heerlike warm somesdag in Sydney. Ons het gisteraand al besluit dat ons vandag see toe sou gaan om weer bietjie te gaan snorkel of swem in die see. Alhoewel daar 'n vars windjie gewaai het, is Clovelly heel beskut en kan mens steeds die dag op die strand geniet. Dus, was Clovelly die aangewese plek om te gaan. Vanaf die Hills is dit net sowat 42 km se ry deur die paar tonnels in die stad, verby Randwick waar die groot perderenbaan is. Ek het vandag 'n lekker verassing gekry toe ek op 'n seekat van so om en by 40 cm afgekom het. Die meneer het in die vlak water net sowat 20 meter van die strand af gelê en homself skaars gemaak. 'n Seekat kan nes 'n trapsuutjie mos van kleur verander. Hier is 'n paar fotos van die kalant. Dit lyk vir my soos die "Common Sydney Octopus" en hy is nie giftig soos die "blue-ringed octopus" nie. Maar belsuit maar self op hierdie bladsy soos watter Australiese seekat dit vir julle lyk.
Kritiek Friday, November 13, 2009
Al ooit gewonder hoeveel gemorspos ons hier in Oz in ons straatposbus kry per week ? Wel, hou op wonder, want ek het hierdie week sommer net vir die grap die al die advertensies en gratis koerantjie geweeg wat ons weeklik hier in ons posbus afgelewer kry...'n hele 700 gram. Dan is daar ook nog ten minste 2 ander koerantjies wat ons in sulke ge-"glad-wrap"-te worsies kry. En dis net een huishouding! Dit beteken dat ons in 10 weke sowat 7 kg, en in 'n jaar 'n hele 36.4 kilogram se advertensies kry wat ons op die ou einde net weer in die asblik gooi. Hierdie Kersfees gaan ons voorwaar baie kersbome afkap...maar in die vorm van kersfees uitverkoping advertensies.
Volgens die Australiese Buro vir statistiek (Hoofstuk 3 van hierdie dokument) is daar nou so bietjie meer as 8 miljoen huishoudings in Australië. As elk van daardie huishoudings dus 36.4 kilogram gemorspos in 'n jaar kry, beteken dit Australië lewer ten minste 291 miljoen kilogram se gemorspos af per jaar!! Dit is 291 000 ton papier. Dit is net so swaar soos 3 Amerikaanse Nimitz Vliegdekskepe. Indien dit 8 bome neem om een ton papier te maak, kan ons dus bereken dat daar jaarliks sowat 2 328 000 bome afgekap word om te verseker dat ons elke week van al die "specials" in die winkels kan weet. WAAR KOM AL DAARDIE BOME VANDAAN!!!
So daar het julle dit...